ໂຮງໄຟຟ້າ ພະລັງແສງແດດ ຢູ່ອາຟຣິກາ ຈະສົ່ງໄຟຟ້າ ໄປໃຫ້ຢູໂຣບໃຊ້
ພາຍ​ໃນ​ປີ 2018 ​ນີ້ ໂຮງ​ໄຟຟ້າ ທີ່​ໃຊ້​ແສງ​ແດດ​ ຈາກເຂດ​ທະ​ເລຊາຍ ​ຊາ​ຮາຣາ ຂອງ​ຕູ​ນີ​ເຊຍ ​ຈະ​ເລີ້ມ​ສົ່ງ​ ກະແສໄຟຟ້າ​ ໄປໃຫ້​​ປະ​ເທດ​ໃນ​​ຢູ​ໂຣບໃຊ້.
ພາຍໃນປີ 2018 ໂຮງໄຟຟ້າຂະໜາດໃຫຍ່ແຫ່ງນຶ່ງ ທີ່ໃຊ້ພະ ລັງແສງແດດເຂດທະເລຊາຍຊາຮາຣາ ຂອງຕູນີເຊຍ ອາດຈະເລີ້ມສົ່ງກະແສໄຟຟ້າໄປໃຫ້ພວກປະເທດໃນພາກຕາເວັນຕົກຢູໂຣບ ບໍລິສັດທີ່ແລ່ນໂຮງໄຟຟ້າດັ່ງກ່າວ ເວົ້າວ່າ ເມື່ອໃດໂຮງໄຟຟ້າດັ່ງກ່າວແລ່ນເຕັມອັດຕາແລ້ວມັນຈະຜະລິດພະລັງໄຟຟ້າໄດ້ເກືອບສອງເທົ່າໂຕຂອງໂຮງ ໄຟຟ້ານີວເຄລຍລະດັບປານກາງຜະລິດໄດ້ ແລະຈະສົ່ງກະແສໄຟຟ້າໄປໃຫ້ບ້ານເຮືອນໄດ້ 2 ລ້ານຫຼັງໃນຢູໂຣບ ສິງຈະນຳເອົາລາຍງານເລື້ອງນີ້ຈາກນາຍ George Putic ຜູ້ສື່ຂ່າວວີໂອເອ ມາສະເໜີທ່ານຕໍ່ໄປ… ອີງຕາມສະຖາບັນພະລັງງານຂອງຄະນະກຳມາທິການຢູໂຣບ ແລ້ວ ພຽງແຕ່ 0 3 ເປີເຊັນເທົ່ານັ້ນຂອງພະລັງໄຟຟ້າທີ່ໃຊ້ແສງແດດ ຂອງທະເລຊາຍຊາຮາຣາ ກໍສາມາດສະໜອງໃຫ້ຢູໂຣບມີພະລັງໄຟຟ້າໃຊ້ ຕາມທີ່ຕົນຕ້ອງການນັ້ນ ບໍລິສັດນຶ່ງທີ່ເອີ້ນວ່າ Nur Energy ວາງແຜນທີ່ຈະຍຶດເອົາເຂດທະເລຊາຍບາງແຫ່ງເພື່ອກໍ່ສ້າງໂຮງໄຟຟ້າ ທີ່ໃຊ້ພະລັງແສງແດດຄ້າຍຄືກັນ ກັບຂອງອິສຣາແອລ ໃນເຂດທະເລຊາຍ Negev ທີ່ໃຊ້ພວກກະຈົກທີ່ ຫັນໄປທາງແສງແດດນັ້ນ ເທັກໂນໂລຈີແບບນີ້ ບໍ່ຄືກັນ ກັບແຜ່ນເກັບໄຟຟ້າແສງແບບແສງຕາເວັນ ມັນສາມາດຜະລິດພະລັງໄຟຟ້າໄດ້ແມ່ນ ແຕ່ໃນເວລາທີ່ທ້ອງຟ້າມີເມກປົກຄຸມ ຫຼືຍາມກາງຄືນກໍຕາມ ພວກກະຈົກຫຼາຍພັນແຜ່ນ ຕິດຕັ້ງຢາຍກັນໄປໃນເນື້ອທີ່ຫຼາຍກວ່າ 100 ກິໂລແມັດມົນທົນ ແມ່ນຈະສົ່ງແສງແດດຫຼືແສງພະອາທິດໄປຍັງຫໍຄອຍ ບ່ອນທີ່ໃຫ້ຄວາມຮ້ອນ ແລະເຮັດໃຫ້ເກືອພິເສດເປື່ອຍລະລາຍໄປ ທ່ານ Kevin Sara ຫົວໜ້າບໍລິຫານບໍລິສັດ Nur Energy ກ່າວວ່າ: ໃນບ່ອນແລກປ່ຽນຄວາມຮ້ອນນັ້ນ ເກືອທີ່ເປື່ອຍລະລາຍໄປ ເຮັດໃຫ້ນ້ຳກາຍເປັນອາຍນ້ຳ ສຳລັບປິ່ນກັງຫັນເຄື່ອງຜະລິດໄຟຟ້າ ທ່ານ Sara ກ່າວວ່າ ໂຄງການນີ້ ສາມາດລົດຜ່ອນການໃຊ້ພວກເຊື້ອ ເພີງທຳມະຊາດ ລົງຢ່າງຫຼວງຫຼາຍໄດ້ໃນຢູໂຣບນັ້ນ ຊຶ່ງທ່ານກ່າວດັ່ງນີ້… ການເຊື່ອມໂຍງກັບຢູໂຣບດ້ວຍສາຍໄຟຟ້າແຮງສູງນີ້ ເປັນພາກສ່ວນນຶ່ງອີກທີ່ໜ້າສົນໃຈຂອງໂຄງການດັ່ງກ່າວ ແທນທີ່ຈະໃຊ້ການສົ່ງພະລັງໄຟຟ້າສະຫລັບກັນໃນປັດຈຸບັນນີ້ ບໍລິສັດ Nur Energy ວາງແຜນທີ່ຈະສົ່ງພະລັງໄຟຟ້າ ໂດຍສາຍໄຟຟ້າໃຕ້ນ້ຳໂດຍກົງໃນປັດຈຸບັນນີ້ຊຶ່ງໄດ້ເສຍ ພະລັງໄຟຟ້າພຽງແຕ່ 3 ເປີເຊັນ ຕໍ່ 1 ພັນກິໂລແມັດນັ້ນ ນອກຈາກຈະມີລາຄາຖືກແລ້ວ ເທັກໂນໂລຈີ ໃໝ່ນີ້ບໍ່ຈຳເປັນທີ່ຈະຕ້ອງໃຊ້ລະບົບທີ່ໃຫ້ມັນແລ່ນໄປພ້ອມໆກັນ ລະຫວ່າງລະບົບສາຍສົ່ງໄຟຟ້າແບບສະຫລັບ ຫວ່າງໄວໆຜ່ານມານີ້ ຕູນີເຊຍ ໄດ້ເປີດການເລືອກຕັ້ງເອົາສະມາຊິກສະພານິຕິບັນຍັດແບບປະຊາທິປະໄຕຮອບສອງຂຶ້ນ ຊຶ່ງທ່ານ Sara ກ່າວວ່າ ໂຄງການຜະລິດພະລັງໄຟຟ້າທີ່ໃຊ້ພະລັງແສງແດດ ສາມາດ ສ້າງສະຖຽນລະພາບໃນປະເທດຂຶ້ນໄດ້ ຊຶ່ງທ່ານ ກ່າວຕື່ມວ່າ ການກໍ່ສ້າງໂຮງໄຟຟ້າທີ່ໃຊ້ພະລັງຈາກແສງແດດ ໃນພາກຕາເວັນຕົກສຽງໃຕ້ຂອງຕູນີເຊຍ ຄາດວ່າຈະເລີ້ມຂຶ້ນພາຍໃນທ້າຍປີ 2016 ແລະຈະເລີ້ມສົ່ງກະແສໄຟຟ້າເປັນເທື່ອທຳອິດໄດ້ ພາຍໃນທ້າຍປີ 2018